Burrito iku salah siji panganan khas saka Mèksiko. Panganan iki dumadi saka tortilla gandum kang diisèni pirang-pirang warna daging kaya déné daging sapi, pitik utawa babi. Daging-daging kang wis dimasak iku wujud padhetan sing mung dadi siji-sijiné isi, banjur digulung nganggo kulit tortilla. Ing Amérikah Sarékat, isi burrito luwih warna-warna, kaya ta sega, kacang abang, kul, tomat, saus salsa, guacamole, keju lan "sour cream" --- iki kang ndadèkaké ukuran burrito dadi luwih gedhé. Tortilla gandum iku padatan dipanggang utawa diangetaké sedhéla supaya luwih empuk lan luwih gampang digulung.